Menyanthaceae
Menyanthaceae je porodica vodenih i močvarskih cvjetnica iz reda Asterales. Uključuju približno 60-70 vrsta, rasprostranjenih širom svijeta. Listovi su jednostavni ili složeni, a pojavljuju se naizmenično iz puzavog rizoma. Kod submerznog (potopljenog) vodenog roda Nymphoides listovi plutaju i podupiru laksatnu, štitastu, ili racemsku cvast. U ostalim rodovima cvast je uspravna i sastoji se od jednog (npr. Liparophyllum) do mnogih cvjetova. Cvjetovi simpetalni, peterodijelni, sjajni, žuti ili bijeli a oprašuju se insektima (entomofilija). Peteljke su cilijatne ili ukrašene bočnim krilima. Plod je kapsula. U svijetu se nalaze brojne vrste Menyanthaceae. Rodovi Menyanthes i Nephrophyllidium rastu samo na Sjevernoj hemisferi, dok se Liparophyllum i Villarsia javljaju samo na Južnoj. Vrste roda Nymphoides imaju kosmopolitsko rasprostranjenje. Neke vrste Menyanthaceae su od ekonomskog značaja kao ukrasne vodene biljke u vrtu, pri čemu se najčešće trguje vrstama roda Nymphoides. Praksa uzgajanja vodenih biljaka dovela je do toga da je nekoliko vrsta postalo naturalizirano ili su invazijske vrste. Dimorfna heterostilija javlja se u svim rodovima, osim roda Liparophyllum. Pored toga, četiri vrste Nymphoides su diecijske.